 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 559**

(protokols Nr. 20, 16. p.)

**Par Leader projekta “Futbola laukuma atjaunošana Mētrienā, Mētrienas pagastā, Madonas novadā” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “Futbola laukuma atjaunošana Mētrienā, Mētrienas pagastā Madonas novadā”, kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts veikt futbola laukuma zālāja atjaunošanu un veco stacionāro futbola vārtu nomaiņu uz pārvietojamiem vārtiem.

Projekta attiecināmās izmaksas ir 22 239,61 EUR (divdesmit divi tūkstoši divi simti trīsdesmit deviņi eiro, 61 cents), no tām ELFLA finansējums – 14 000,00 EUR (četrpadsmit tūkstoši eiro, 0 centi), pašvaldības līdzfinansējums – 8 239,61 EUR (astoņi tūkstoši divi simti trīsdesmit deviņi eiro, 61 cents).

 Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Futbola laukuma atjaunošana Mētrienā, Mētrienas pagastā Madonas novadā” nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas 22 239,61 EUR (divdesmit divi tūkstoši divi simti trīsdesmit deviņi eiro, 61 cents), no tām ELFLA finansējums – 14 000,00 EUR (četrpadsmit tūkstoši eiro, 0 centi), pašvaldības līdzfinansējums – 8 239,61 EUR (astoņi tūkstoši divi simti trīsdesmit deviņi eiro, 61 cents).

 Domes priekšsēdētājs A. Lungevičs

*Zalāne 29424912*